Dôvodová správa

Všeobecná časť

Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 355/2006 Z. z. o ochrane zamestnancov pred rizikami súvisiacimi s expozíciou chemickým faktorom pri práci vypracovalo Ministerstvo zdravotníctva Slovenskej republiky ako iniciatívny návrh.
Najvyššie prípustné expozičné limity chemických faktorov v pracovnom ovzduší upravuje nariadenie vlády Slovenskej republiky č. 355/2006 Z. z. o  ochrane zamestnancov pred rizikami súvisiacimi s expozíciou chemickým faktorom pri práci v prílohe č. 1.
Navrhovaná úprava vyplynula z potreby zosúladenia niektorých expozičných limitov so smernicou Komisie 2006/15/ES, ako aj z potreby zmeny niektorých už ustanovených limitov, ktoré boli prevzaté do legislatívy Slovenskej republiky z relevantných zdrojov členských štátov EÚ, v súlade s ich pravidelným prehodnocovaním na základe najnovších vedeckých poznatkov. Tieto zmeny sa týkajú zníženia priemerného alebo krátkodobého najvyššie prípustného expozičného limitu ( NPEL). Dopĺňajú sa nové limity pre novozavedené chemické faktory alebo naopak sa vypúšťajú limity (priemerné alebo krátkodobé) v súvislosti s ich prehodnotením na základe nových toxikologických poznatkov. Niektoré zmeny alebo zrušenia kategórie súvisia len s vyznačením alebo nevyznačením kategórie I alebo II. V prípade, že limit bol zavedený smernicou ES, kategórie sa nevyznačujú. Preradenie niektorých látok znamená ich zmenu poradia v zozname na základe uprednostnenia triviálneho názvu chemickej látky. Bližšia identifikácia niektorých chemických faktorov, najmä doplnením spôsobu analýzy (napr. prach, dymy; kobalt ako Co a pod.) je dôležitá z hľadiska stanoveného limitu a jeho dodržiavania. Ide o praktické vysvetlenie. Zmeny v definíciách sa týkajú len ich doplnenia a vysvetlenia z dôvodov praktických, ale aj odborných. Zmena názvu limitu z hraničného na krátkodobý je v súlade s filozofiou a definíciou upravenou v smerniciach ES i hlavného zdroja odborných informácií, z ktorého boli limity prevzaté. 
Návrh nariadenia vlády nebude mať finančný, ekonomický a environmentálny dopad, ani vplyv na zamestnanosť a podnikateľské prostredie.
Navrhovaná právna úprava je v súlade s  Ústavou Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná.

Doložka finančných, ekonomických, environmentálnych vplyvov,
vplyvov na zamestnanosť a podnikateľské prostredie

1.	Odhad dopadov na verejné financie
Navrhovaná právna úprava nezakladá zvýšený nárok na verejné financie a nemá vplyv na výdavky štátneho rozpočtu a rozpočtu samosprávnych krajov alebo obcí. 

2.	Odhad dopadov na obyvateľov, hospodárenie podnikateľskej sféry a iných právnických osôb 
Navrhovaná právna úprava nebude mať negatívny vplyv na obyvateľov, hospodárenie podnikateľskej sféry a iných právnických osôb.

3.	Odhad dopadov na životné prostredie
Navrhovaná právna úprava nebude mať negatívny dopad na životné prostredie. 

4.	Odhad dopadov na zamestnanosť
		Navrhovaná právna úprava nebude mať negatívny dopad na zamestnanosť v Slovenskej 	republike. 

5.	Analýza vplyvov na podnikateľské prostredie
	Navrhovaná právna úprava nebude mať negatívny dopad na podnikateľské prostredie. 

Doložka zlučiteľnosti  návrhu nariadenia vlády
s právom Európskych spoločenstiev a právom Európskej únie

1.	Predkladateľ návrhu nariadenia vlády: 
Ministerstvo zdravotníctva Slovenskej republiky

2.	Názov nariadenia vlády: 
Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 355/2006 Z. z. o ochrane zamestnancov pred rizikami súvisiacimi s expozíciou chemickým faktorom pri práci

3.	Problematika návrhu nariadenia vlády:
a)	je upravená v práve Európskych spoločenstiev:
	- v primárnom: čl. 137 Zmluvy o založení Európskych spoločenstiev v platnom znení
	- sekundárnom:
•	Smernica Rady 98/24/ES zo 7. apríla 1998 o ochrane zdravia a bezpečnosti pracovníkov pred rizikami súvisiacimi s chemickými faktormi pri práci (Mimoriadne vydanie Ú. v. EÚ, 05/zv. 3).
•	Smernica Komisie 2000/39/ES z 8. júna 2000, ktorou sa ustanovuje prvý zoznam smerných najvyšších prípustných hodnôt vystavenia pri práci na vykonanie smernice Rady 98/24/ES o ochrane zdravia a bezpečnosti pracovníkov pred rizikami súvisiacimi s chemickými faktormi pri práci (Mimoriadne vydanie Ú. v. EÚ, 05/zv. 3).
•	Smernica Komisie 91/322/EHS z 29. mája 1991 o stanovovaní indikačných limitných hodnôt implementáciou smernice Rady 80/1107/EHS o ochrane pracovníkov pred rizikami spôsobenými ohrozením chemickými, fyzikálnymi a biologickými faktormi pri práci (Mimoriadne vydanie Ú. v. EÚ, 05/zv. 1).
•	Smernica Komisie 2006/15/ES zo 7. februára 2006, ktorou sa ustanovuje druhý zoznam smerných najvyšších prípustných hodnôt vystavenia pri práci na implementáciu smernice Rady 98/24/ES a ktorou sa menia a dopĺňajú smernice 91/322/EHS a 2000/39/ES (Ú. v. EÚ L 038, 9.2.2006).
b)	nie je upravená v práve Európskej únie
c)	nie je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev
  
4.	Záväzky Slovenskej republiky vo vzťahu k Európskym spoločenstvám  a Európskej únii:

a)	z Aktu o podmienkach pristúpenia nevyplývajú pre Slovenskú republiku v danej oblasti  žiadne záväzky

b)	z Aktu o podmienkach pristúpenia nevyplývajú pre Slovenskú republiku v danej oblasti  žiadne prechodné obdobia

c)	lehota na prebratie smernice Rady 98/24/ES bola 5. mája 2001, 
	      lehota na prebratie smernice Rady 2006/15/ES je 29.augusta 2007

d)	nebolo začaté konanie proti Slovenskej republike o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev

e)	smernica Rady 98/24/ES, smernica Komisie 2000/39/ES smernica Komisie 91/322/EHS a smernica Komisie 2006/15/ES sú v plnom rozsahu prebraté zákonom č. 126/2006 Z. z. o verejnom zdravotníctve a o zmene a doplnení niektorých zákonov a nariadením vlády Slovenskej republiky č. 355/2006 Z. z. o ochrane zamestnancov pred rizikami súvisiacimi s expozíciou chemickým faktorom pri práci

5.	Stupeň zlučiteľnosti návrhu právneho predpisu s právom Európskych  spoločenstiev alebo právom Európskej únie: 
úplný
	
6.	Gestor:  
Ministerstvo zdravotníctva Slovenskej republiky

Osobitná časť

K článku I:
Príloha č. 1 obsahuje najvyššie prípustné expozičné limity chemických faktorov v pracovnom ovzduší  (282 chemických látok). Zmeny sa týkajú chemických faktorov uvedených v nasledovných položkách:
Úprava limitov podľa smernice Komisie 2006/15/ES
46. dietylamín
139. kyánamid
193. nitrobenzén
Zmena limitu (pokles, vzostup, stanovenie, zrušenie limitu)
23. bromovodík, zrušenie priemernej NPEL
55. dichlórdifluórmetán, zrušenie krátkodobej NPEL
56. dibrómdifluórmetán, zrušenie priemernej a krátkodobej NPEL, zrušenie kategórie krátkodobej NPEL
61. 1,2-dichlór-1,1,2,2- tetrafluóretán, zrušenie krátkodobej NPEL 
89. fluorid sírový, zrušenie krátkodobej NPEL
94. fosfor, pokles priemernej NPEL
112. hliník, stanovenie priemernej NPEL pre inhalovateľnú frakciu
137. kobalt, pokles priemernej NPEL, stanovenie krátkodobej NPEL
140. kyanidy, vzostup krátkodobej NPEL 
153. meď, dymy, zmena priemernej NPEL pre repirabilnú frakcie na priemernú NPEL bez respirabilnej frakcie  
212. oxid uhoľnatý, vzostup krátkodobej NPEL
215. oxidy železa, stanovenie priemernej NPEL pre inhalovateľnú frakciu
237. síran bárnatý, stanovenie priemernej NPEL pre inhalovateľnú frakciu
238. síran vápenatý, pokles priemernej NPEL pre respirabilnú frakciu, stanovenie priemernej NPEL pre inhalovateľnú frakciu
241. sírovodík, pokles priemernej a krátkodobej NPEL
252. 1,1,1,2- tetrachlór-2,2-difluóretán, pokles priemernej a krátkodobej NPEL
265. trifluórbrómmetán, zrušenie krátkodobej NPEL
266. 1,1,1- trichlóretán, vzostup priemernej NPEL
276. vanád, oxid vanadičný, vzostup krátkodobej NPEL
Pevný aerosól
Tabuľka č.3, 7. sádra, zrušenie NPELc pre celkovú koncentráciu
Tabuľka č.3, 8. oxidy železa, zrušenie NPELc pre celkovú koncentráciu
Nové chemické faktory, pre ktoré sú stanovené NPEL
127. izoflurán
180. metylmerkaptán
205. oxid horečnatý
210. oxid titaničitý
213. oxid vápenatý
248. tantal
276. vanád, kov (prach, dym)
Pevný aerosól
Tabuľka č.1, 11. kaolín
Tabuľka č.3, 18. inertný prach
Tabuľka č.4, papier 
Tabuľka č.4, škrob
Tabuľka č.4,  polystyrén
Tabuľka č.4,  polymérny materiál
Zrušenie alebo zmena kategórie krátkodobej NPEL
3. acetón (propanón)
15. azid sodný
23. bromovodík
24. butanón       
26. 2-butoxyetanol (butylglykol)
27. 2-butoxyetyl acetát (butylglykol acetát)
50. dietyléter
53. 1,2-dichlórbenzén 
55. dichlórdifluórmetán
61. 1,2-dichlór-1,1,2,2- tetrafluóretán 
63. N,N-dimetylacetamid
64. dimetylamín
80. etylamín
83. etylénglykol
88. fluór
89. fluorid sírový
90. fluoridy - anorganické (ako fluór)
92. fluórovodík (kyselina fluorovodíková)
96. fosgén
124. chlorovodík
131. izopropylbenzén (kumén)
133. kaprolaktám (prach, pary), (azepán-2-ón, epsilon-kaprolaktám, hexáno-6-laktám)
145. kyselina fosforečná
158. 1-metoxypropán-2-ol (propylénglykolmonometyléter
160. 2-metoxypropán-2-yl acetát
169. 1-metylbutylacetát (pentán-2-ylacetát)
170. 3-metylbutylacetát (izopentylacetát)
177. 5-metyl-3-heptanón
182. 4-metylpentán-2-ón (izobutylmetylketón)
183. α-metylstyrén (2- fenylpropén)
215. oxidy železa, dymy
222. pentylacetát
223. pentylacetát, terciálny
224. 3-pentylacetát
236. selenovodík
241. sírovodík, zmena kategórie krátkodobej NPEL z II. na I.
245. sulfotep  (O,O,O,O-tetraetyl difosforotioát)
251. tetrahydrofurán
263. trietylamín
265. trifluórbrómmetán
266. 1,1,1- trichlóretán
272. 1,2,3-trimetylbenzén (mezitylén)
273. 1,2,4-trimetylbenzén (mezitylén)
274. 1,3,5-trimetylbenzén (mezitylén)
276. vanád, oxid vanadičný
280. o-xylén
281. m-xylén
282. p-xylén
Preradenie chemických faktorov do inej položky
azid sodný                                                      z položky 241. na položku 15.
halotan                                                            z položky 20. na položku 102.
izopropylalkohol                                            z položky 230. na položku 129.
izopropylamín                                                z položky 229. na položku 130.
4,4'-metyléndifenylizokyanát                        z položky 178. na položku 174.
metyljodid                                                      z položky 134. na položku 179.
α-metylstyrén                                                 z položky 91. na položku 183.
nitroglycerín                                                   z položky 106. na položku 194.
selenovodík                                                    z položky 54. na položku 237.
oxid vanadičný (prach, dym)                         z položky 211 do položky 276. 
Slovné spresnenie názvu chemického faktora
1. acetaldehyd (etanál) 
40. DDT  (dichlórdifenyltrichlóretán)    
55. dichlórdifluórmetán (freón 12)
57. 1,1-dichlóretén (dichlóretylén)
59. dichlórfluórmetán (freón 21)
61. 1,2-dichlór-1,1,2,2- tetrafluóretán (freón 114)
126. chróm, - kovový, - anorg. zlúčeniny (II a III) chrómu nerozpustné (ako Cr)
135. kaučuk, guma, -dymy, -prach z výroby
137. kobalt a jeho zlúčeniny (ako Co)
140. kyanidy (ako CN)
145. kyselina fosforečná
195. nitrotoluén  a všetky izoméry, - 3-nitrotoluén, - 4-nitrotoluén
196. oleje minerálne (aerosól)      
199. ortuť- zlúčeniny organické (ako Hg)
241. sírovodík (sulfán)
246. tálium a jeho rozpustné zlúčeniny (ako Tl)
247. telúr a jeho zlúčeniny (ako Te)
252. 1,1,1,2- tetrachlór-2,2-difluóretán  (freón 112a)
253. 1,1,2,2- tetrachlór-1,2-difluóretán (freón 112)
255. tetrachlóretylén (tetrachlóretén, perchlóretylén,)
265. trifluórbrómmetán (halon–1301 ) (freón 13B1)
268. trichlórfluormetán (freón 11)
272. 1,2,3-trimetylbenzén (mezitylén)
273. 1,2,4-trimetylbenzén (mezitylén)
275. 2,4,6-trinitrotoluén TNT (a izoméry v technických zmesiach)

K článku II:
	Účinnosť nariadenia vlády sa navrhuje vzhľadom na lehotu prebratia smernice Rady 2006/15/ES.